
OSNOVNI SUD U BIJELJINI ODJELJENJE SUDA U LOPARAMA
Broj: 80 2 I 003365 22 I 
Lopare, 03.04.2025. godine


Osnovni sud u Bijeljini – Odjeljenje suda u Loparama, sudija Stevanović Dijana, u izvršnom postupku tražioca izvršenja ZiraatBank BH d.d. Sarajevo, Zmaja od Bosne 47c, Sarajevo, koga zastupa punomoćnik Ćurlik Tatjana, advokat iz Banja Luke, protiv izvršenika Ilić Denisa sina Svetislava, iz Tuzle, Mitra Trifunovića Uče 155, radi naplate novčanog potraživanja, donio je dana 03.04.2025. slijedeći:

ZAKLJUČAK

1. ODREĐUJE SE prvo ročište za prodaju usmenim javnim nadmetanjem, nepokretnosti izvršenika Ilić Denisa, označenih kao:

1. Nepokretnosti upisane u list nepokretnosti broj 412 k.o. Peljave na kojoj je izvršenik upisan sa pravom svojine sa dijelom 1/1 
1. Nepokretnosti predstavljaju: k.č. broj 1064/3 u naravi stambeno poslovni objekat u površini od 552 m2 (koji se na terenu sastoji od tri spojene lamele u nizu) i dvorište uz stambeno poslovni objekat u površini od 215 m2, k.č. broj 1066/3 upisana kao šuma, po zatečenom stanju zemljište uz objekat površine 590 m2, k.č. broj 1066/4 upisana kao šuma površine 48 m2 i k.č. broj 1066/6 upisana kao šuma površine 120 m2, a obje zatečene kao betonirana površina, te k.č. broj 1067 zvana Ada upisana kao pašnjak površine 413 m2, a po zatečenom stanju zajedno sa parcelom 1064/3 upisanom kao dvorište i parcelom 1066/3 čini jedinu cjelinu, parcele br. 1066/3, 1067 i 1064/3 se koriste kao zemljište uz objekat.

2. Ročište za prodaju nepokretnosti održat će se dana 20.05.2025. godine  u  12,30 časova, u zgradi Osnovnog suda u Bijeljini, Odjeljenje suda u Loparama, na koje se pozivaju tražilac izvršenja, izvršenik i zainteresovana lica kao kupci.

3. Vrijednost nepokretnosti izvršenika, shodno nalazu i mišljenju vještaka građevinske struke, utvrđuje se u ukupnom iznosu od 261.097,00 KM.

4. Zainteresovana lica za kupovinu nepokretnosti iz tačke 2. mogu razgledati           nepokretnost svakog radnog dana, počev od 15.04.2025. godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će na zahtjev stranke, koji se može podnijeti 8 dana prije datuma održavanja ročišta,  donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

5. Na prvom ročištu za prodaju usmenim javnim nadmetanjem nepokretnost, odnosno suvlasnički dio nepokretnosti se ne može prodati ispod 1/2 utvrđene vrijednosti iz tačke 3.

6. Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili  na Račun posebnih namjena-Depozitni račun osnovnih sudova: žiro račun  br. 562-099-8130145898 kod NLB Razvojne banke A.D. Banja Luka, vrsta prihoda 223171, opština 005, budžetska organizacija 1067001, poziv na broj predmeta 0033652022. Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnog nadmetanja. Ročište za javno nadmetanje održat će se i kad prisustvuje samo jedan ponuđač. Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.

7. Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da prvo ročište nije uspjelo i zakazati drugo ročište u roku od 30 dana.

8. Shodno odredbi člana 75. st. 1. i 2. Zakona o izvršnom postupku, kupac preuzima služnosti i stvarne terete na predmetnoj nepokretnosti. 

9. Troškovi poreza i takse u vezi s prodajom nepokretnosti plaća kupac.

10. Ovaj zaključak objavit će se na oglasnoj tabli Suda i na WEB stranici, a stranka može, o svom trošku, zaključak objaviti i u sredstvima javnog informiranja.


Pouka o pravnom lijeku:                                                                                     Sudija
Protiv ovog zaključka nije dozvoljen pravni lijek.                                   Stevanović Dijana







